<::лат>  OCR:

<::рус>  Библиотека святоотеческой литературы

<::лат>  http://orthlib.ru

<::слав>

Чи'нъ бж~е'ственныя лiтургi'и преждеwсщ~е'нныхъ.

Во ст~у'ю и= вели'кую четыредеся'тницу, _е=гда` 
и='мать сщ~е'нникъ сотвори'ти преждеwсщ~е'нную, въ 
проскомi'дiи въ недjь'лю, твори'тъ jа='коже _о=бы'чно. И= 
по _е='же рjь'зати пе'рвый хлjь'бъ, и= жре'ти, и= 
пробода'ти, рjь'жетъ и= другi^я хлjь'бы, глаго'ля на 
_е=ди'номъ ко'емждо сiя^: Въ воспомина'нiе: Jа='кw 
_о=вча`: и=, Жре'тся: и=, _Е=ди'нъ w\т вw'инъ: Та'же 
влива'етъ во ст~у'ю ча'шу вiно` и= во'ду, глаго'ля 
_о=бы^чная, и= покрыва'етъ я=` сщ~е'нными покро'вцы, и= 
кади'тъ, глаго'ля мл~тву предложе'нiя. И= та'кw 
начина'етъ бж~е'ственную лiтургi'ю, и= и=сполня'етъ ю=` 
jа='кw _о=бы'чно.

_Е=гда' же и='мать назна'менати хлjь'бы, по 
призыва'нiи дх~а ст~а'гw, глаго'летъ: Сотвори` хлjь'бъ 
о_у='бw се'й: _е=ди'нственнjь, jа='кw _е=ди'нъ _е='сть 
хр\сто'съ: а= хлjь'бы сiя^, мно'жественнымъ число'мъ, не 
глаго'лати.

И= _е=гда` и='мать вознести`, возноша'етъ вся^ 
вку'пjь, и= раздробля'етъ приноси'мый пе'рвый хлjь'бъ, и= 
полага'етъ ча'стицу во ст~у'ю ча'шу, и= влива'етъ и= 
теплоту` jа='кw _о=бы'чай.

Та'же взе'мъ ст~у'ю лжи'цу десно'ю руко'ю, w=моча'етъ 
ю=` во ст~jь'й кро'ви. Лjь'вою же руко'ю _е='млетъ 
кi'йждо хлjь'бъ, и= нано'ситъ ст~у'ю лжи'цу, со ст~о'ю 
кро'вiю, w=моче'нную, и= прикаса'ется _е='ю ст~о'му 
хлjь'бу кр\сто_обра'знw, во страну`, на не'йже начерта'ся 
кр\стъ, под\ъ мя'гкостiю. и= полага'етъ и=` въ 
хлjьбоно'сецъ.

Та'же _е='млетъ и= другi^я, и= твори'тъ та'кожде на 
_е=ди'номъ ко'емждо, и= спря'товаетъ и=`хъ всjь'хъ въ 
хлjьбоно'сецъ.

Та'же сщ~е'нникъ мо'лится jа='кw _о=бы'чно, и= 
причаща'ется jа='кw _о=бы'чно, и= и=сполня'етъ 
бж~е'ственное сщ~еннодjь'йствiе по о_у=чине'нному.

_Е=гда' же и='мать сщ~еннодjь'йствовати 
преждеwсщ~е'нную, вше'дъ во ст~и'лище w=блачи'тся во 
сщ~е'нническую _о=де'жду, назна'менуяй, и= цjьлу'яй 
то'кмw, ничто'же приглаго'ля, ра'звjь: Гд\су помо'лимся, 
над\ъ _е=ди'ною ко'еюждо _о=де'ждею.

И= взе'мъ дiа'конъ вре'мя и=схо'дитъ, и= ста'въ на 
_о=бы'чномъ мjь'стjь, возглаша'етъ: Бл~гослови` вл\дко.

Сщ~е'нникъ же возглаша'етъ:

Бл~гослове'но цр\ство _о=ц~а`, и= сн~а, и= ст~а'гw 
дх~а, ны'нjь и= при'снw, и= во вjь'ки вjькw'въ.

И= а='бiе _е=кклисiа'рхъ: Прiиди'те, поклони'мся: 
три'жды. И= глаго'летъ предначина'тельный _псало'мъ.

Сщ~е'нникъ же гл~етъ мл~твы свjьти^льничныя, си'рjьчь 
веч_е'рнiя, съ четве'ртыя моли'твы, зане` три` п_е'рвыя 
по _е=ктенiа'хъ глаго'лются.

По и=сполне'нiи же _псалма`, гл~етъ дiа'конъ 
_е=ктенiю`.

И= по возгла'сjь, стiхосло'вится: Ко гд\су внегда` 
скорбjь'ти ми`: быва'_емымъ и= покло'нwмъ на а=ллилу'iа. 
На ко'емждо же а=нтiфw'нjь быва'етъ _е=ктенiа` ма'лая w\т 
дiа'кона: и= возгла'съ w\т сщ~е'нника. Наче'ншуся же 
стiхосло'вiю, w\тхо'дитъ сщ~е'нникъ во ст~о'е 
предложе'нiе: и= взе'мъ преждеwсщ~е'нный хлjь'бъ w\т 
хлjьбоно'сца, полага'етъ и=` со бл~гоговjь'нiемъ мно'гимъ 
во ст~ы'й дi'скосъ, вложи'въ во ст~у'ю ча'шу вiно` и= 
во'ду _о=бы'чнw, ничто'же глаго'ля. И= взе'мъ 
кади'льницу, кади'тъ sвjьзди'цу и= покро'вы: и= покры'въ 
я=` ничто'же w\тню'дъ глаго'ля, ниже` мл~тву 
предложе'нiя, но то'кмw:

Мл~твами ст~ы'хъ _о=ц~ъ на'шихъ, гд\си i=и~се хр\сте` 
бж~е на'шъ, поми'луй на'съ.

Преждеwсвяще'нна бо _е='сть, и= соверше'нна сiя` 
же'ртва.

По каfi'смjь же, Гд\си воззва'хъ: во гла'съ 
самогла'сна дне`. Поста'вимъ стiхw'въ _i~. и= повторя'емъ 
самогла'сенъ: та'же мч~нченъ: и= три` подw'бны трiw'ди: 
и= три` мине'и, повторя'юще _е=ди'нъ. Сла'ва, и= ны'нjь, 
бг~оро'диченъ. Вхо'дъ без\ъ _е=v\глiа. _Е=гда' же и='мать 
чести'ся _е=v\глiе, въ пра'зднованiе хра'ма, и=ли` 
ст~а'гw, тогда` вхо'дъ твори'тъ со _е=v\глiемъ.

Дiа'конъ: Прему'дрость, про'сти.

И= пою'тъ: Свjь'те ти'хiй:

Дiа'конъ: Во'нмемъ.

Сщ~е'нникъ: Ми'ръ всjь^мъ.

Дiа'конъ: Прему'дрость.

Чте'цъ: прокi'менъ, и= бытiе`. Вторы'й прокi'менъ. И= 
посе'мъ возглаша'етъ дiа'конъ: Повели'те. Сщ~е'нникъ же, 
взе'мъ _о=бjь'ма рука'ма кади'льницу и= свjь'щникъ со 
свjьще'ю, стои'тъ пред\ъ ст~о'ю трапе'зою, зря` къ 
восто'кwмъ, и= назна'менуя кр\стъ, глаго'летъ: 
Прему'дрость, про'сти.

Та'же w=братя'ся на за'падъ къ наро'ду, глаго'летъ:

Свjь'тъ хр\сто'въ просвjьща'етъ всjь'хъ.

Чте'цъ: При'тчей чте'нiе. Дiа'конъ: Во'нмемъ. И= 
при'тча.

И= по и=сполне'нiи, глаго'летъ сщ~е'нникъ: Ми'ръ ти`. 
Дiа'конъ: Прему'дрость.

Чте'цъ пое'тъ: Да и=спра'вится мл~тва моя`, jа='кw 
кади'ло пред\ъ тобо'ю, воздjья'нiе руку` мое'ю, же'ртва 
вече'рняя.

И= по пjь'нiи чтеца`, ли'къ пое'тъ то'же.

Та'же, чте'цъ стi'хъ а~: Гд\си, воззва'хъ къ тебjь`, 
о_у=слы'ши мя`, вонми` гла'су моле'нiя моегw`, внегда` 
воззва'ти ми` къ тебjь`.

Ли'къ: Да и=спра'вится:

Чте'цъ, стi'хъ в~: Положи` гд\си, хране'нiе о_у=стw'мъ 
мои^мъ, и= две'рь w=гражде'нiя w= о_у=стна'хъ мои'хъ.

Ли'къ: Да и=спра'вится:

Чте'цъ, стi'хъ г~: Не о_у=клони` се'рдце мое` въ 
словеса` лука'вствiя, непщева'ти вины` w= грjьсjь'хъ.

Ли'къ: Да и=спра'вится:

И= па'ки чте'цъ пое'тъ: Да и=спра'вится мл~тва моя`, 
jа='кw кади'ло пред\ъ тобо'ю.

И= ли'къ пое'тъ: Воздjья'нiе руку` мое'ю:

Подоба'етъ вjь'дати, _е=гда` чте'цъ пое'тъ: Да 
и=спра'вится мл~тва моя`, jа='кw кади'ло пред\ъ тобо'ю: 
вси` лю'дiе су'щiи во хра'мjь и= во _о=лтарjь`, стоя'тъ 
на колjь'нахъ моля'щеся. _Е=гда' же на'чнетъ: Воздjья'нiе 
руку` мое'ю: востаю'тъ. На про'чiихъ же стiха'хъ, да 
и=спра'вится, пjь'нiя, _е=гда` кото'рый ли'къ пое'тъ, и= 
вся` страна` стои'тъ: вторы'й же ли'къ и= страна` наро'да 
колjь^на приклоня'ютъ. I=ере'й же стоя` во _о=лтарjь` 
пред\ъ ст~о'ю трапе'зою, прiя'въ кади'льницу съ 
fv"мiа'момъ, и= кади'тъ: послjьди' же на Да и=спра'вится, 
w\тда'въ кади'льницу и= са'мъ i=ере'й приклоня'етъ 
колjь^на моля'ся. И= по и=сполне'нiи твори'мъ покло'ны 
три`.

Та'же дiа'конъ глаго'летъ _е=ктенiю`: и= прw'чая. Въ 
вели'кiй же вхо'дъ, Ны'нjь си^лы нб\сныя: Мл~тва 
херувi'мская не глаго'лется. Но кадя` сщ~е'нникъ, 
глаго'летъ пятдеся'тный _псало'мъ. И= по происхожде'нiи 
ст~ы'хъ дарw'въ, и=сполня'ему: Ны'нjь си^лы небе'сныя: 
полага'емъ покло'ны три`, w\ткрове'ни су'ще. Взе'млетъ же 
сщ~е'нникъ покро'вы w\т ст~ы'хъ дарw'въ, и= покрыва'етъ 
я=` возду'хомъ. _Е=гда' же и='мать вознести` ст~ы'й 
хлjь'бъ, не w\ткрыва'етъ ст~а^я: но _е=ще` покров_е'ннымъ 
бж~_е'ственнымъ су'щымъ дарw'мъ, вно'ситъ сщ~е'нникъ 
ру'ку свою`, со стра'хомъ мно'гимъ, и= прикаса'ется 
бж~е'ственному хлjь'бу со бл~гоговjь'нiемъ и= стра'хомъ. 
Глаго'лющу дiа'кону: Во'нмемъ. Возглаша'етъ сщ~е'нникъ: 
Преждеwсщ~_е'нная ст~а^я ст~ы^мъ. и= прw'чая по чи'ну, 
соверша'етъ ст~у'ю лiтургi'ю, jа='кw на ряду` 
о_у=ка'зано.

Коне'цъ.



И=з\ъявле'нiе w= нjь'кiихъ и=справле'нiяхъ въ 
служе'нiи преждеwсщ~е'нныя лiтургi'и.

Подоба'етъ вjь'дати, jа='кw въ преждеwсвяще'нныхъ 
лiтургi'ахъ пое'му: Ны'нjь си^лы нб\сныя: сщ~е'нникъ и= 
дiа'конъ w\тхо'дятъ въ предложе'нiе. И= взе'мъ сщ~е'нникъ 
возду'хъ, полага'етъ на ра'мо дiа'кону: ст~ы'й же 
дi'скосъ съ бж~е'ственными та'йнами прiе'млетъ десни'цею, 
и= поставля'етъ на главу` свою`, поти'рь же съ вiно'мъ, 
взе'мъ въ шу'йцу свою`, при пе'рсехъ несе'тъ. Дiа'конъ же 
съ кади'льницею то'чiю предходя` кади'тъ ча'стw: и=ду'ще 
же ничто'же глаго'лютъ. Въ причаще'нiи же, по _е='же 
рещи`: Преждеwсщ~_е'нная ст~а^я ст~ы^мъ. Сщ~е'нникъ 
w\тлага'етъ ст~ы'й возду'хъ, дiа'конъ же вхо'дитъ во 
ст~ы'й _о=лта'рь, и= ста'въ бли'зъ сщ~е'нника, 
глаго'летъ:

Раздроби` вл\дко ст~ы'й хлjь'бъ.

Сщ~е'нникъ раздробля'етъ _е=го` со мно'гимъ 
внима'нiемъ, на четы'ри ча^сти, глаго'ля:

Раздробля'ется и= раздjьля'ется а='гнецъ бж~iй, 
раздробля'емый и= нераздjьля'емый, всегда` jа=до'мый и= 
никогда'же и=ждива'емый, но причаща'ющыяся w=сщ~а'яй.

И= влага'етъ ча'стицу въ поти'рь, ничто'же глаго'ля: 
и= дiа'конъ влива'етъ теплоту` въ поти'рь, ничто'же 
глаго'ля, и= стои'тъ ма'лw пода'лjь. Сщ~е'нникъ же 
глаго'летъ: Дiа'коне приступи`: И= прише'дъ дiа'конъ. 
твори'тъ покло'нъ бл~гоговjь'йнw, прося` проще'нiя, и= 
глаго'летъ:

Се` прихожду` къ безсме'ртному цр~ю`: и=, Препода'ждь 
мнjь`, вл\дко, ч\стно'е и= ст~о'е тjь'ло и= кро'вь гд\са 
и= бг~а и= сп~са на'шегw i=и~са хр\ста`.

Сщ~е'нникъ взе'мъ ст~ы'хъ та^инъ _е=ди'ну ча'стицу, 
дае'тъ дiа'кону, глаго'ля:

И='м\ркъ, сщ~еннодiа'кону преподае'тся честно'е и= 
ст~о'е и= пречи'стое тjь'ло и= кро'вь гд\са и= бг~а и= 
сп~са на'шегw i=и~са хр\ста`, во w=ставле'нiе грjьхw'въ 
_е=гw`, и= въ жи'знь вjь'чную.

И= цjьлова'въ дiа'конъ подаю'щую _е=му` ру'ку, 
w\тхо'дитъ и= стои'тъ созади` ст~ы'я трапе'зы, и= 
приклони'въ главу`, мо'лится jа='кw и= сщ~е'нникъ.

Подо'бнjь взе'мъ и= сщ~е'нникъ _е=ди'ну ча'стицу 
ст~ы'хъ та^инъ, глаго'летъ: ч\стно'е и= прест~о'е тjь'ло 
и= кро'вь гд\са и= бг~а и= сп~са на'шегw i=и~са хр\ста`, 
преподае'тся мнjь`, и='м\ркъ, сщ~е'ннику, во w=ставле'нiе 
грjьхw'въ мои'хъ, и= въ жи'знь вjь'чную.

И= приклони'въ главу`, мо'лится глаго'ля:

Вjь'рую гд\си, и= и=сповjь'дую: и= Ве'чери твоея` 
та'йныя: и= Да не въ су'дъ, и=ли` во w=сужде'нiе: [все` 
до конца`.]

И= та'кw причаща'ются ст~ы'хъ та^инъ, со стра'хомъ и= 
вся'цjьмъ о_у=твержде'нiемъ. Та'же взе'мъ сщ~е'нникъ 
гу'бу, w=тира'етъ ру'ку, глаго'ля: Сла'ва тебjь` бж~е: 
три'жды. И= цjьлова'въ гу'бу, положи'тъ на мjь'сто. Та'же 
взе'млетъ ст~ы'й поти'рь съ покро'вцемъ _о=бjь'ма 
рука'ма, пiе'тъ и=з\ъ негw`, ничто'же глаго'ля: та'кw 
о_у=стнjь`, и= ст~ы'й поти'рь w=тира'етъ покро'вцемъ 
и='же въ рука'хъ, и= поставля'етъ _е=го` на ст~у'ю 
трапе'зу. И= прiе'мъ а=на'фору о_у=мыва'етъ ру'ки и= 
о_у=стнjь`, и= ста'въ ма'лw ко странjь`, глаго'летъ 
мл~тву бл~годаре'нiя:

Бл~годари'мъ тя` сп~са всjь'хъ бг~а: до конца`.

Дiа'конъ же тогда` и=з\ъ ча'ши не пiе'тъ, но по 
заамвw'ннjьй моли'твjь, и= по потребле'нiи w=ста'вшихся 
ча'стицъ ст~ы'хъ та^инъ.

[А='ще же слу'житъ _е=ди'нъ i=ере'й без\ъ дiа'кона, и= 
то'й по причаще'нiи ст~ы'хъ та^инъ, и=з\ъ ча'ши не 
пiе'тъ, но по соверше'нiи лiтургi'и, и= по потребле'нiи 
ст~ы'хъ та^инъ. И='бо а='ще и= сщ~е'нно _е='сть 
вложе'нiемъ ча'стицы вiно`, но не пресу'щественно въ 
кро'вь бж~е'ственную, поне'же над\ъ ни'мъ словеса` 
сщ~е'нiя не что'шася здjь`, jа='кw быва'етъ въ 
лiтургi'ахъ васi'лiа вели'кагw, и= i=wа'нна 
златоу'стагw.]

Дiа'конъ же взе'мъ ст~ы'й дi'скосъ, надно'ситъ верху` 
ст~а'гw поти'ря, и= спря'таетъ ст~а^я, ничто'же глаго'ля, 
и= поклони'вся три'жды, w\тверза'етъ цр\ская врата`.



Бж~е'ственная слу'жба преждеwсщ~е'нныхъ.

Дiа'конъ по _о=бы'чаю, ста'въ на а=мвw'нjь, 
возглаша'етъ: Бл~гослови` вл\дко.

Сщ~е'нникъ, стоя` пред\ъ ст~о'ю трапе'зою во 
_о=лтарjь`, возгла'снw глаго'летъ:

Бл~гослове'но цр\ство, _о=ц~а`, и= сн~а, и= ст~а'гw 
дх~а, ны'нjь и= при'снw, и= во вjь'ки вjькw'въ.

Ли'къ: А=ми'нь.

Прiиди'те, поклони'мся: три'жды.

И= предначина'тельный _псало'мъ: и= по _псалмjь` 
глаго'летъ дiа'конъ _е=ктенiю`:

Ми'ромъ гд\су помо'лимся.

W= свы'шнjьмъ ми'рjь, и= спасе'нiи:

W= ми'рjь всегw` мi'ра:

W= ст~jь'мъ хра'мjь се'мъ:

[W= ст~jь'йшемъ прави'тельствующемъ сv"но'дjь:

W= бл~гочести'вjьйшемъ, самодержа'внjьйшемъ, вели'комъ 
гд\срjь на'шемъ i=мпера'торjь:

W= пособи'ти и= покори'ти под\ъ но'зjь:]

W= гра'дjь се'мъ, вся'комъ гра'дjь:

W= бл~горастворе'нiи возду'хwвъ:

W= пла'вающихъ, путеше'ствующихъ:

W= и=зба'витися на'мъ:

Заступи`, спаси`, поми'луй:

Прест~у'ю, преч\стую, пребл~гослове'нную:

Возгла'сно:

Jа='кw подоба'етъ тебjь` вся'кая сла'ва, че'сть и= 
поклоне'нiе, _о=ц~у`, и= сн~у, и= ст~о'му дх~у, ны'нjь и= 
при'снw, и= во вjь'ки вjькw'въ.

Ли'къ: А=ми'нь.

Мл~тва пе'рвагw а=нтiфw'на:

Гд\си ще'дрый и= ми'лостивый, долготерпjьли'ве и= 
многоми'лостиве, внуши` мл~тву на'шу, и= вонми` гла'су 
моле'нiя на'шегw: сотвори` съ на'ми зна'менiе во бл~го, 
наста'ви на'съ на пу'ть тво'й, _е='же ходи'ти во 
и='стинjь твое'й: возвесели` ср\дца` на'шя, во _е='же 
боя'тися и='мене твоегw` ст~а'гw: зане` ве'лiй _е=си`, и= 
творя'й чудеса`, ты` _е=си` бг~ъ _е=ди'нъ, и= нjь'сть 
подо'бенъ тебjь` въ бозjь'хъ гд\си: си'ленъ въ ми'лости, 
и= бл~гъ въ крjь'пости, во _е='же помога'ти, и= 
о_у=тjьша'ти, и= спаса'ти вся^ о_у=пова'ющыя во и='мя 
ст~о'е твое`.

Дiа'конъ: Па'ки и= па'ки ми'ромъ гд\су помо'лимся.

Заступи`, спаси`, поми'луй:

Прест~у'ю, преч\стую, пребл~гослове'нную:

Возгла'съ:

Jа='кw твоя` держа'ва, и= твое` _е='сть цр\ство, и= 
си'ла, и= сла'ва, _о=ц~а`, и= сн~а, и= ст~а'гw дх~а, 
ны'нjь и= при'снw, и= во вjь'ки вjькw'въ.

Моли'тва втора'гw а=нтiфw'на:

Гд\си, да не jа='ростiю твое'ю w=бличи'ши на'съ, ниже` 
гнjь'вомъ твои'мъ нака'жеши на'съ: но сотвори` съ на'ми 
по мл\сти твое'й, врачу` и= и=сцjьли'телю ду'шъ на'шихъ, 
наставля'я на'съ ко приста'нищу хотjь'нiя твоегw`, 
просвjьти` _о='чи серде'цъ на'шихъ, въ позна'нiе твоея` 
и='стины, и= да'руй на'мъ про'чее настоя'щагw дне`, 
ми'рное и= безгрjь'шное, и= все` вре'мя живота` на'шегw, 
мл~твами ст~ы'я бц\ды, и= всjь'хъ ст~ы'хъ твои'хъ.

Дiа'конъ: Па'ки и= па'ки ми'ромъ гд\су помо'лимся.

Заступи`, спаси`, поми'луй:

Прест~у'ю, преч\стую, пребл~гослове'нную:

Возгла'съ:

Jа='кw бл~гъ и= чл~вjьколю'бецъ бг~ъ _е=си`, и= тебjь` 
сла'ву возсыла'емъ, _о=ц~у`, и= сн~у, и= ст~о'му дх~у, 
ны'нjь и= при'снw, и= во вjь'ки вjькw'въ.

Ли'къ: А=ми'нь.

Мл~тва тре'тiягw а=нтiфw'на:

Гд\си бж~е на'шъ, помяни` на'съ грjь'шныхъ и= 
непотре'бныхъ ра^бъ твои'хъ, внегда` призыва'ти на'мъ 
ст~о'е и= покланя'емое и='мя твое`, и= не посрами` на'съ 
w\т ча'янiя ми'лости твоея`: но да'руй на'мъ гд\си, вся^ 
jа=`же ко спасе'нiю прош_е'нiя, и= сподо'би на'съ люби'ти 
и= боя'тися тебе` w\т всегw` се'рдца на'шегw, и= твори'ти 
во всjь'хъ во'лю твою`.

Дiа'конъ: Па'ки и= па'ки ми'ромъ гд\су помо'лимся.

Заступи`, спаси`, поми'луй:

Прест~у'ю, преч\стую, пребл~гослове'нную:

Сщ~е'нникъ возглаша'етъ:

Jа='кw ты` _е=си` бг~ъ на'шъ, бг~ъ ми'ловати и= 
спаса'ти, и= тебjь` сла'ву возсыла'емъ, _о=ц~у`, и= сн~у, 
и= ст~о'му дх~у, ны'нjь и= при'снw, и= во вjь'ки 
вjькw'въ.

Ли'къ: А=ми'нь.

И= пое'тся: Гд\си, воззва'хъ къ тебjь`:

И= дiа'конъ кади'тъ по чи'ну: и= вхо'дъ съ 
кади'льницею.

Мл~тва вхо'да:

Ве'черъ и= зау'тра и= полу'дне, хва'лимъ, 
бл~гослови'мъ, бл~годари'мъ и= мо'лимъ ти ся вл\дко 
всjь'хъ, и=спра'ви мл~тву на'шу jа='кw кади'ло пред\ъ 
тобо'ю, и= не о_у=клони` ср\дцъ на'шихъ въ словеса` и=ли` 
въ помышл_е'нiя лука'вствiя: но и=зба'ви на'съ w\т 
всjь'хъ ловя'щихъ ду'шы на'шя, jа='кw къ тебjь`, гд\си 
гд\си, _о='чи на'ши, и= на тя` о_у=пова'хомъ, да не 
посрами'ши на'съ бж~е на'шъ. jа='кw подоба'етъ тебjь` 
вся'кая сла'ва, че'сть и= поклоне'нiе, _о=ц~у`, и= сн~у, 
и= ст~о'му дх~у, ны'нjь и= при'снw, и= во вjь'ки 
вjькw'въ. А=ми'нь.

По концjь' же стiхи'ръ, глаго'летъ дiа'конъ, и=ли` 
сщ~е'нникъ возгла'снw: Прему'дрость, про'сти. И= пою'тъ 
ли'ки: Свjь'те ти'хiй:

Дiа'конъ: Во'нмемъ. Сщ~е'нникъ. Ми'ръ всjь^мъ. 
Дiа'конъ: Прему'дрость. Чте'цъ, прокi'менъ, и= бытiе`: И= 
вторы'й прокi'менъ. Посе'мъ возглаша'етъ дiа'конъ: 
Повели'те.

И= по и=сполне'нiи сегw`, держя` сщ~е'нникъ свjь'щникъ 
со свjьще'ю и= съ кади'льницею _о=бjь'ма рука'ма, 
глаго'летъ возгла'снw, зря` къ восто'кwмъ:

Прему'дрость, про'сти.

Та'же w=братя'ся на за'падъ къ наро'ду, глаго'летъ:

Свjь'тъ хр\сто'въ просвjьща'етъ всjь'хъ.

И= чте'цъ глаго'летъ паремiю`, а='ще во о_у='трiй 
де'нь кому` и='мать бы'ти бдjь'нiе, и=ли` полv"еле'й, 
чту'тся пар_емiи` пра'зднику и=ли` ст~о'му. По да 
и=спра'вится же, глаго'летъ дiа'конъ _е=ктенiю`. [А='ще 
пра'зднуется ст~о'му, и=ли` хра'мовый пра'здникъ 
прилучи'тся въ по^стныя дни^, тогда` глаго'летъ дiа'конъ 
и=ли` i=ере'й: Во'нмемъ. и= чте'цъ прокi'менъ а=п\сла, и= 
чте'тся а=п\слъ, и= а=ллилу'iа пое'тся, и= чте'нiе 
_е=v\глiа, та'же _е=ктенiа` сiя`:]

Рце'мъ вси` w\т всея` души`, и= w\т всегw` помышле'нiя 
на'шегw рце'мъ.

Ли'къ: Гд\си поми'луй.

Гд\си вседержи'телю, бж~е _о=ц~ъ на'шихъ, мо'лимъ ти 
ся, о_у=слы'ши и= поми'луй.

Ли'къ: Гд\си поми'луй.

Поми'луй на'съ бж~е, по вели'цjьй мл\сти твое'й, 
мо'лимъ ти ся, о_у=слы'ши и= поми'луй.

Ли'къ: Гд\си поми'луй, три'жды.

_Е=ще` мо'лимся w= бл~гочести'вjьйшемъ, 
самодержа'внjьйшемъ, вели'комъ гд\срjь на'шемъ 
i=мпера'торjь нiкола'jь а=ле_кса'ндровичjь всея` рwссi'и: 
w= держа'вjь, побjь'дjь, пребыва'нiи, ми'рjь, здра'вiи, 
спасе'нiи _е=гw`, и= гд\су бг~у на'шему наипа'че 
поспjьши'ти и= пособи'ти _е=му` во всjь'хъ, и= покори'ти 
под\ъ но'зjь _е=гw` вся'каго врага` и= супоста'та.

Ли'къ: Гд\си поми'луй, три'жды.

Мл~тва прилjь'жнагw моле'нiя:

Гд\си бж~е на'шъ, прилjь'жное сiе` моле'нiе прiими` 
w\т твои'хъ ра^бъ и= поми'луй на'съ по мно'жеству мл\сти 
твоея`, и= щедрw'ты твоя^ низпосли` на ны`, и= на вся^ 
лю'ди твоя^, ча'ющыя w\т тебе` бога'тыя мл\сти.

_Е=ще` мо'лимся w= супру'гjь _е=гw`, 
бл~гочести'вjьйшей гд\срнjь i=мператрi'цjь а=ле_кса'ндрjь 
fео'дwровнjь: w= ма'тери _е=гw`, бл~гочести'вjьйшей 
гд\срнjь i=мператрi'цjь марi'и fео'дwровнjь: w= 
наслjь'дникjь _е=гw`, бл~говjь'рномъ гд\срjь цесаре'вичjь 
и= вели'комъ кн~зjь геw'ргiи а=ле_кса'ндровичjь, и= w= 
все'мъ ца'рствующемъ до'мjь.

Ли'къ: Гд\си поми'луй, три'жды.

_Е=ще` мо'лимся w= ст~jь'йшемъ прави'тельствующемъ 
сv"но'дjь, [А='ще под\ъ митрополi'томъ, приглаго'летъ: и= 
w= митрополi'тjь на'шемъ, и='м\ркъ, _е=гw'же _о='бласть,] 
и= все'й во хр\стjь` бра'тiи на'шей.

Ли'къ: Гд\си поми'луй, три'жды.

_Е=ще` мо'лимся w= все'мъ и='хъ хр\столюби'вомъ 
во'инствjь.

Ли'къ: Гд\си поми'луй, три'жды.

_Е=ще` мо'лимся w= бра'тiяхъ на'шихъ, сщ~е'нницjьхъ, 
сщ~енномона'сjьхъ, и= все'мъ во хр\стjь` бра'тствjь 
на'шемъ.

Ли'къ: Гд\си поми'луй, три'жды.

_Е=ще` мо'лимся w= бл~же'нныхъ и= приснопа'мятныхъ 
ст~jь'йшихъ патрiа'рсjьхъ правосла'вныхъ, и= 
бл~гочести'выхъ цр~jь'хъ, и= бл~говjь'рныхъ цр~и'цахъ, и= 
созда'телехъ ст~ы'я _о=би'тели сея`, и= w= всjь'хъ 
преждепочи'вшихъ _о=ц~jь'хъ и= бра'тiяхъ, здjь` 
лежа'щихъ, и= повсю'ду правосла'вныхъ.

Ли'къ: Гд\си поми'луй, три'жды.

_Е=ще` мо'лимся w= плодонося'щихъ, и= добродjь'ющихъ 
во ст~jь'мъ и= всечестнjь'мъ хра'мjь се'мъ, 
тружда'ющихся, пою'щихъ и= предстоя'щихъ лю'дехъ, 
w=жида'ющихъ w\т тебе` вели'кiя и= бога'тыя мл\сти.

Ли'къ: Гд\си поми'луй, три'жды.

Возглаше'нiе:

Jа='кw мл\стивъ и= чл~колю'бецъ бг~ъ _е=си`, и= тебjь` 
сла'ву возсыла'емъ, _о=ц~у`, и= сн~у, и= ст~о'му дх~у, 
ны'нjь и= при'снw, и= во вjь'ки вjькw'въ.

Ли'къ: А=ми'нь.

Па'ки дiа'конъ глаго'летъ _е=ктенiю`:

Помоли'теся w=глаше'ннiи гд\сви.

Ли'къ: Гд\си поми'луй.

Вjь'рнiи w= w=глаше'нныхъ помо'лимся, да гд\сь 
поми'луетъ и=`хъ.

Ли'къ: Гд\си поми'луй.

W=гласи'тъ и=`хъ сло'вомъ и='стины.

Ли'къ: Гд\си поми'луй.

W\ткры'етъ и=`мъ _е=v\глiе пра'вды.

Ли'къ: Гд\си поми'луй.

Соедини'тъ и=`хъ ст~jь'й свое'й собо'рнjьй и= 
а=п\сльстjьй це'ркви.

Ли'къ: Гд\си поми'луй.

Спаси`, поми'луй, заступи` и= сохрани` и=`хъ бж~е, 
твое'ю бл~года'тiю.

Ли'къ: Гд\си поми'луй.

W=глаше'ннiи, главы^ ва'шя гд\сви приклони'те.

Ли'къ: Тебjь` гд\си.

Моли'тва w= w=глаше'нныхъ, пре'жде ст~а'гw 
возноше'нiя:

Бж~е бж~е на'шъ, созда'телю и= содjь'телю всjь'хъ, 
и='же всjь^мъ хотя'й спасти'ся и= въ ра'зумъ и='стины 
прiити`, при'зри на рабы^ твоя^ w=глаш_е'нныя, и= 
и=зба'ви и=`хъ дре'внiя пре'лести и= ко'зней 
сопроти'внагw: и= призови` и=`хъ въ жи'знь вjь'чную, 
просвjьща'я и='хъ ду'шы и= тjьлеса`, и= сопричита'я и=`хъ 
слове'сному твоему` ста'ду, на не'мже и='мя твое` ст~о'е 
нарица'ется.

Возгла'снw:

Да и= тi'и съ на'ми сла'вятъ преч\стно'е и= 
великолjь'пое и='мя твое`, _о=ц~а`, и= сн~а, и= ст~а'гw 
дх~а, ны'нjь и= при'снw, и= во вjь'ки вjькw'въ.

Ли'къ: А=ми'нь.

_Е=ли'цы w=глаше'ннiи, и=зыди'те: w=глаше'ннiи 
и=зыди'те. _е=ли'цы w=глаше'ннiи, и=зыди'те, да ни кто` 
w\т w=глаше'нныхъ, _е=ли'цы вjь'рнiи, па'ки и= па'ки 
ми'ромъ гд\су помо'лимся.

Ли'къ: Гд\си поми'луй.

[зри`] Сiя^ то'чiю глаго'лются да'же до тре'тiя и= 
четве'ртыя седми'цы поста`: w\т среды' же средопо'стныя, 
по _е='же рещи` сщ~е'ннику: Да и= тi'и съ на'ми сла'вятъ: 
глаго'лются и= сiя^ дiа'конства w\т дiа'кона, на 
преждеwсщ~е'нныхъ то'чiю лiтургi'ахъ, а='ще и= 
пра'зднуемый де'нь, кромjь` суббw'тъ и= недjь'ль.

_Е=ли'цы w=глаше'ннiи, и=зыди'те: w=глаше'ннiи, 
и=зыди'те: _е=ли'цы къ просвjьще'нiю, и=зыди'те. 
помоли'теся и=`же къ просвjьще'нiю.

Ли'къ: Гд\си поми'луй.

Вjь'рнiи, w= и=`же ко ст~о'му просвjьще'нiю 
гото'вящихся бра'тiяхъ, и= спасе'нiи и='хъ, гд\су 
помо'лимся.

Ли'къ: Гд\си поми'луй.

Jа='кw да гд\сь бг~ъ на'шъ о_у=тверди'тъ и=`хъ и= 
о_у=крjьпи'тъ.

Ли'къ: Гд\си поми'луй.

Просвjьти'тъ и=`хъ просвjьще'нiемъ ра'зума и= 
бл~гоче'стiя.

Ли'къ: Гд\си поми'луй.

Сподо'битъ и=`хъ во вре'мя бл~гопотре'бно ба'ни 
пакибытiя`, w=ставле'нiя грjьхw'въ, и= _о=де'жди 
нетлjь'нiя.

Ли'къ: Гд\си поми'луй.

Породи'тъ и=`хъ водо'ю и= дх~омъ.

Ли'къ: Гд\си поми'луй.

Да'руетъ и=`мъ соверше'нiе вjь'ры.

Ли'къ: Гд\си поми'луй.

Сопричте'тъ и=`хъ ст~о'му своему` и= и=збра'нному 
ста'ду.

Ли'къ: Гд\си поми'луй.

Спаси`, поми'луй, заступи` и= сохрани` и=`хъ бж~е, 
твое'ю бл~года'тiю.

Ли'къ: Гд\си поми'луй.

И=`же ко просвjьще'нiю, главы^ ва'шя гд\сви 
приклони'те.

Ли'къ: Тебjь` гд\си.

Моли'тва w= гото'вящихся ко ст~о'му просвjьще'нiю:

Jа=ви` вл\дко лице` твое`, на и=`же ко ст~о'му 
просвjьще'нiю гото'вящихся и= жела'ющихъ грjьхо'вную 
скве'рну w\ттрясти`: w=зари` и='хъ помышле'нiе, 
и=звjьсти` я=` въ вjь'рjь, о_у=тверди` въ наде'жди, 
соверши` въ любви`, о_у='ды че'стны хр\ста` твоегw` 
покажи`, да'вшагw себе` и=збавле'нiе w= душа'хъ на'шихъ.

Возгла'съ:

Jа='кw ты` _е=си` просвjьще'нiе на'ше, и= тебjь` 
сла'ву возсыла'емъ, _о=ц~у`, и= сн~у, и= ст~о'му дх~у, 
ны'нjь и= при'снw, и= во вjь'ки вjькw'въ.

Ли'къ: А=ми'нь.

Дiа'конъ: _Е=ли'цы ко просвjьще'нiю, и=зыди'те: и=`же 
ко просвjьще'нiю, и=зыди'те. _е=ли'цы w=глаше'ннiи, 
и=зыди'те: да ни кто` w\т w=глаше'нныхъ, _е=ли'цы 
вjь'рнiи, па'ки и= па'ки ми'ромъ гд\су помо'лимся.

Ли'къ: Гд\си поми'луй.

Да'же до здjь` jа=`же w\т среды` средопо'стныя.

Моли'тва вjь'рныхъ пе'рвая:

Бж~е вели'кiй и= хва'льный, и='же животворя'щею 
хр\ста` твоегw` сме'ртiю, въ нетлjь'нiе на'съ w\т 
тлjь'нiя преста'вивый, ты` вся^ на^ша чу^вства 
стра'стнагw о_у=мерщвле'нiя свободи`, бл~га'го тjь^мъ 
вл\дку вну'треннiй по'мыслъ приста'вивъ: и= _о='ко 
о_у='бw да непрi_о'бщно бу'детъ вся'кагw лука'вагw 
зрjь'нiя, слу'хъ же словес_е'мъ пра^зднымъ невхо'денъ, 
я=зы'къ же да w=чи'стится w\т глагw'лъ неподо'бныхъ. 
w=чи'сти же на'шя о_у=стнjь` хва'лящыя тя` гд\си, ру'ки 
на'шя сотвори` sлы'хъ о_у='бw w=ша'ятися дjья'нiй, 
дjь'йствовати же то'чiю jа=`же тебjь` бл~гоугw'дная, вся^ 
на'шя о_у='ды и= мы'сль твое'ю о_у=твержда'я бл~года'тiю.

Дiа'конъ: Заступи`, спаси`, поми'луй и= сохрани` на'съ 
бж~е, твое'ю бл~года'тiю.

Ли'къ: Гд\си поми'луй.

Дiа'конъ: Прему'дрость.

Сщ~е'нникъ возглаша'етъ:

Jа='кw подоба'етъ тебjь` вся'кая сла'ва, че'сть и= 
поклоне'нiе, _о=ц~у`, и= сн~у, и= ст~о'му дх~у, ны'нjь и= 
при'снw, и= во вjь'ки вjькw'въ.

Ли'къ: А=ми'нь.

Дiа'конъ: Па'ки и= па'ки ми'ромъ гд\су помо'лимся.

Ли'къ: Гд\си поми'луй.

W= свы'шнjьмъ ми'рjь, и= спасе'нiи ду'шъ на'шихъ, 
гд\су помо'лимся.

Ли'къ: Гд\си поми'луй.

W= ми'рjь всегw` мi'ра, бл~гостоя'нiи ст~ы'хъ бж~iихъ 
цр~кве'й, и= соедине'нiи всjь'хъ, гд\су помо'лимся.

Ли'къ: Гд\си поми'луй.

W= ст~jь'мъ хра'мjь се'мъ, и= съ вjь'рою, 
бл~гоговjь'нiемъ и= стра'хомъ бж~iимъ входя'щихъ во'нь, 
гд\су помо'лимся.

Ли'къ: Гд\си поми'луй.

W= и=зба'витися на'мъ w\т вся'кiя ско'рби, гнjь'ва и= 
ну'жды, гд\су помо'лимся.

Ли'къ: Гд\си поми'луй.

Моли'тва втора'я вjь'рныхъ:

Вл\дко ст~ы'й пребл~гi'й, мо'лимъ тя`, въ ми'лости 
бога'таго, мл\стива бы'ти на'мъ грjь^шнымъ: и= досто'йны 
на'съ сотвори` под\ъя'тiя _е=диноро'днагw твоегw` сн~а и= 
бг~а на'шегw, цр~я` сла'вы: се' бо преч\стое _е=гw` 
тjь'ло, и= животворя'щая кро'вь, въ настоя'щiй ча'съ 
входя'щая, на та'йнjьй се'й предложи'тися хо'щетъ 
трапе'зjь, w\т мно'жества во'инства нб\снагw неви'димw 
дорv"носи'ма, и='хже прича'стiе неwсужде'ннw на'мъ 
да'руй, да тjь'ми мы'сленнымъ _о='комъ w=заря'еми, 
сы'нове свjь'та и= дне` бу'демъ.

Дiа'конъ: Заступи`, спаси`, поми'луй и= сохрани` на'съ 
бж~е, твое'ю бл~года'тiю.

Ли'къ: Гд\си поми'луй.

Дiа'конъ: Прему'дрость.

Сщ~е'нникъ возглаша'етъ:

По да'ру хр\ста` твоегw`, съ ни'мже бл~гослове'нъ 
_е=си`, съ прест~ы'мъ и= бл~ги'мъ и= животворя'щимъ 
твои'мъ дх~омъ, ны'нjь и= при'снw, и= во вjь'ки вjькw'въ.

Ли'къ: А=ми'нь.

И= пое'тся: Ны'нjь си^лы нб\сныя съ на'ми неви'димw 
слу'жатъ: се' бо вхо'дитъ цр~ь сла'вы, се` же'ртва 
та'йная соверше'на дорv"но'сится: вjь'рою и= любо'вiю 
присту'пимъ, да прича^стницы жи'зни вjь'чныя бу'демъ. 
а=ллилу'iа, а=ллилу'iа, а=ллилу'iа.

Сему' же пjьва'ему, вхо'дитъ дiа'конъ сjь'верною 
страно'ю во ст~ы'й _о=лта'рь и= кади'тъ ст~у'ю трапе'зу, 
и= ст~о'е предложе'нiе и= сщ~е'нника, и= ста'вше вку'пjь, 
глаго'лютъ: Ны'нjь си^лы нб\сныя: три'жды. И= 
поклони'вшеся три'жды, w\тхо'дятъ и= прено'сятъ ст~ы^я 
да'ры по _о=бы'чаю: и=ду'ще же ничто'же глаго'лютъ. и= 
вше'дъ полага'етъ я=` сщ~е'нникъ по _о=бы'чаю на ст~jь'й 
трапе'зjь, и= покрыва'етъ возду'хомъ, ничесw'же глаго'ля 
над\ъ ни'ми, то'чiю кади'тъ я=`. Та'же дiа'конъ взе'мъ 
вре'мя, и=схо'дитъ на _о=бы'чное мjь'сто, и= глаго'летъ 
дiа'конства:

И=спо'лнимъ вече'рнюю мл~тву на'шу гд\сви.

Ли'къ: Гд\си поми'луй.

W= предложе'нныхъ и= преждеwсщ~е'нныхъ ч\стны'хъ 
дарjь'хъ, гд\су помо'лимся.

Ли'къ: Гд\си поми'луй.

Jа='кw да чл~вjьколю'бецъ бг~ъ на'шъ, прiе'мъ я=` во 
ст~ы'й, и= пренб\сный, и= мы'сленный сво'й же'ртвенникъ, 
въ воню` благоуха'нiя дх~о'внагw, возниспо'слетъ на'мъ 
бж~е'ственную бл~года'ть, и= да'ръ ст~а'гw дх~а, 
помо'лимся.

Ли'къ: Гд\си поми'луй.

W= и=зба'витися на'мъ w\т вся'кiя ско'рби, гнjь'ва и= 
ну'жды, гд\су помо'лимся.

Ли'къ: Гд\си поми'луй.

Сщ~е'нникъ мо'лится:

И='же неизрече'нныхъ и= неви'димыхъ та^инъ бж~е, о_у= 
негw'же су'ть сокрw'вища прему'дрости и= ра'зума 
о_у=та_е'на: и='же служе'нiе слу'жбы сея` w\ткры'вый 
на'мъ, и= положи'вый на'съ грjь'шныхъ за мно'гое твое` 
чл~колю'бiе, во _е='же приноси'ти тебjь` да'ры же и= 
ж_е'ртвы w= на'шихъ грjьсjь'хъ, и= w= людски'хъ 
невjь'дjьнiихъ: са'мъ неви'димый цр~ю`, творя'й вели^кая 
и= неизслjь'дwванная, сла^вная же и= и=зря^дная, и=`мже 
нjь'сть числа`, при'зри на ны` недостw'йныя рабы^ твоя^, 
и=`же ст~о'му сему` же'ртвеннику а='ки херувi'мскому 
твоему` предстоя'щыя пр\сто'лу на не'мже _е=диноро'дный 
тво'й сн~ъ и= бг~ъ на'шъ, предлежа'щими стра'шными 
почива'етъ та'инствы, и= вся'кiя на'съ, и= вjь^рныя лю'ди 
твоя^, свободи'въ нечистоты`, w=ст~и` всjь'хъ на'съ ду'шы 
и= тjьлеса`, w=сщ~е'нiемъ неw\те'млемымъ: да чи'стою 
со'вjьстiю, непосра'мленнымъ лице'мъ, просвjьще'ннымъ 
ср\дцемъ, бж~е'ственныхъ си'хъ причаща'ющеся ст~ы'нь, и= 
w\т ни'хъ w=животворя'еми, соедини'мся самому` хр\сту` 
твоему`, и='стинному бг~у на'шему, ре'кшему: jа=ды'й 
пло'ть мою`, и= пiя'й кро'вь мою`, во мнjь` пребыва'етъ, 
и= а='зъ въ не'мъ, jа='кw да все'льшуся въ на'съ, и= 
ходя'щу сло'ву твоему` гд\си, бу'демъ хра'мъ прест~а'гw 
и= покланя'емагw твоегw` дх~а, и=зба'влени вся'кiя 
дiа'вольскiя ко'зни, дjья'нiемъ, и=ли` сло'вомъ, и=ли` 
мы'слiю дjь'йствуемыя, и= получи'мъ w=бjьтова^нная на'мъ 
бл~га^я, со всjь'ми ст~ы'ми твои'ми, w\т вjь'ка тебjь` 
бл~гоугоди'вшими.

Дiа'конъ: Заступи`, спаси`, поми'луй и= сохрани` на'съ 
бж~е, твое'ю бл~года'тiю.

Ли'къ: Гд\си поми'луй.

Ве'чера всегw` соверше'нна, свя'та, ми'рна и= 
безгрjь'шна, о_у= гд\са про'симъ.

Ли'къ: Пода'й гд\си.

А='гг~ла ми'рна, вjь'рна наста'вника, храни'теля ду'шъ 
и= тjьле'съ на'шихъ, о_у= гд\са про'симъ.

Ли'къ: Пода'й гд\си.

Проще'нiя и= w=ставле'нiя грjьхw'въ и= прегрjьше'нiй 
на'шихъ, о_у= гд\са про'симъ.

Ли'къ: Пода'й гд\си.

До'брыхъ и= поле'зныхъ душа'мъ на'шымъ, и= ми'ра 
мi'рови, о_у= гд\са про'симъ.

Ли'къ: Пода'й гд\си.

Про'чее вре'мя живота` на'шегw въ ми'рjь и= покая'нiи 
сконча'ти, о_у= гд\са про'симъ.

Ли'къ: Пода'й гд\си.

Хр\стiа'нскiя кончи'ны живота` на'шегw, 
безболjь'знены, непосты'дны, ми'рны и= до'брагw w\твjь'та 
на стра'шнjьмъ суди'щи хр\сто'вjь про'симъ.

Ли'къ: Пода'й гд\си.

Соедине'нiе вjь'ры, и= прича'стiе ст~а'гw дх~а 
и=спроси'вше, са'ми себе`, и= другъдру'га, и= ве'сь 
живо'тъ на'шъ хр\сту` бг~у предади'мъ.

Ли'къ: Тебjь` гд\си.

Сщ~е'нникъ возглаша'етъ:

И= сподо'би на'съ вл\дко, со дерзнове'нiемъ 
неwсужде'ннw смjь'ти призыва'ти тебе` нб\снаго бг~а 
_о=ц~а`, и= глаго'лати.

Лю'дiе: _О='ч~е на'шъ:

Сщ~е'нникъ возглаша'етъ:

Jа='кw твое` _е='сть цр\ство, и= си'ла, и= сла'ва, 
_о=ц~а`, и= сн~а, и= ст~а'гw дх~а, ны'нjь и= при'снw, и= 
во вjь'ки вjькw'въ.

Ли'къ: А=ми'нь.

Сщ~е'нникъ: Ми'ръ всjь^мъ.

Ли'къ: И= дх~ови твоему`.

Дiа'конъ: Главы^ на'шя гд\сви прикло'нимъ.

Ли'къ: Тебjь` гд\си.

Сщ~е'нникъ преклоня'ся мо'лится:

Бж~е, _е=ди'ный бл~гi'й и= бл~гоутро'бный, и='же въ 
высо'кихъ живы'й и= на смир_е'нныя призира'яй: при'зри 
благоутро'бнымъ _о='комъ на вся^ лю'ди твоя^, и= сохрани` 
и=`хъ, и= сподо'би вся^ ны` неwсужде'ннw причасти'тися 
животворя'щихъ твои'хъ си'хъ та^инъ: тебjь' бо своя^ 
подклони'хомъ главы^, ча'юще w\т тебе` бога'тыя ми'лости.

Возгла'съ:

Бл~года'тiю и= щедро'тами и= чл~вjьколю'бiемъ 
_е=диноро'днагw сн~а твоегw`, съ ни'мже бл~гослове'нъ 
_е=си`, съ прест~ы'мъ, и= бл~ги'мъ, и= животворя'щимъ 
твои'мъ дх~омъ, ны'нjь и= при'снw, и= во вjь'ки вjькw'въ.

Ли'къ: А=ми'нь.

Сщ~е'нникъ мо'лится:

Вонми`, гд\си i=и~се хр\сте` бж~е на'шъ, w\т ст~а'гw 
жили'ща твоегw`, и= w\т пр\сто'ла сла'вы цр\ствiя 
твоегw`, и= прiиди` во _е='же w=ст~и'ти на'съ, и='же 
горjь` _о=ц~у` сосjьдя'й, и= здjь` на'мъ неви'димw 
спребыва'яй, и= сподо'би держа'вною твое'ю руко'ю 
препода'ти на'мъ преч\стое тjь'ло твое` и= ч\стну'ю 
кро'вь, и= на'ми всjь^мъ лю'демъ.

По мл~твjь же сщ~е'нникъ и= дiа'конъ покланя'ются 
три'жды, глаго'люще: Бж~е, w=чи'сти мя` грjь'шнаго. 
Сщ~е'нникъ же, покров_е'ннымъ су'щымъ бж~е'ств_еннымъ 
дарw'мъ, вложи'въ ру'ку, каса'ется животворя'щагw хлjь'ба 
со бл~гоговjь'нiемъ и= стра'хомъ мно'гимъ. И= глаго'лющу 
дiа'кону: Во'нмемъ. Возглаша'етъ сщ~е'нникъ: 
Преждеwсщ~_е'нная ст~а^я ст~ы^мъ.

Ли'къ: _Е=ди'нъ ст~ъ:

Та'же сщ~е'нникъ w\тлага'етъ ст~ы'й возду'хъ, и= 
твори'тъ по _о=бы'чаю ст~о'е прича'стiе бж~е'ственныхъ 
дарw'въ.

Ли'къ же пое'тъ кiнони'къ: Вкуси'те и= ви'дите, jа='кw 
бл~гъ гд\сь: а=ллилу'iа, а=ллилу'iа, а=ллилу'iа.

[А='ще ст~а'гw, и=ли` хра'ма чте'нъ а=п\слъ и= 
_е=v\глiе, и= другi'й кiнони'къ пое'тся, и='же 
о_у=ка'занъ.]

По ст~о'мъ же причаще'нiи сщ~е'нникъ мо'лится та'йнw:

Бл~годари'мъ тя` сп~са всjь'хъ бг~а w= всjь'хъ, и=`хже 
пода'лъ _е=си` на'мъ бл~ги'хъ, и= w= прича'стiи ст~а'гw 
тjь'ла и= кро'ве хр\ста` твоегw`, и= мо'лимъ ти ся вл\дко 
чл~колю'бче, сохрани` на'съ под\ъ кро'вомъ крилу` твое'ю, 
и= да'ждь на'мъ да'же до послjь'днягw на'шегw 
и=здыха'нiя, досто'йнjь причаща'тися ст~ы'нь твои'хъ, въ 
просвjьще'нiе души` и= тjь'ла, въ цр\ства нб\снагw 
наслjь'дiе.

Дiа'конъ же спря'тавъ ст~а^я по _о=бы'чаю, и= взе'мъ 
ст~ы'й поти'рь, глаго'летъ:

Со стра'хомъ бж~iимъ, и= вjь'рою приступи'те.

Ли'къ же пое'тъ: Бл~гословлю` гд\са на вся'кое вре'мя, 
хвала` _е=гw` во о_у=стjь'хъ мои'хъ: хлjь'бъ нб\сный, и= 
ча'шу жи'зни вкуси'те, и= ви'дите, jа='кw бл~гъ гд\сь. 
а=ллилу'iа, а=ллилу'iа, а=ллилу'iа.

Посе'мъ сщ~е'нникъ глаго'летъ: Спаси` бж~е лю'ди 
твоя^, и= блг\сви` достоя'нiе твое`.

И= покади'въ ст~а^я, w\тдае'тъ кади'ло дiа'кону: и= 
взе'мъ ст~ы'й дi'скосъ поставля'етъ на главу` дiа'коню и= 
дiа'конъ взе'мъ и=` со бл~гоговjь'нiемъ, зря` внjь` въ 
дв_е'ри, ничто'же глаго'ля, w\тхо'дитъ ко предложе'нiю, 
и= поставля'етъ и=`. Сщ~е'нникъ же поклони'вся, взе'мъ 
ст~ы'й поти'рь, и= w=бра'щься въ дв_е'ри, зри'тъ къ 
лю'демъ, глаго'ля та'йнw: Бл~гослове'нъ бг~ъ на'шъ: и= 
возгла'снw: Всегда`, ны'нjь и= при'снw, и= во вjь'ки 
вjькw'въ.

И= w\тно'сятъ ст~а^я къ же'ртвеннику.

Ли'къ: А=ми'нь.

Да и=спо'лнятся о_у=ста` на'шя хвале'нiя твоегw` 
гд\си, jа='кw да пое'мъ сла'ву твою`, jа='кw сподо'билъ 
_е=си` на'съ причасти'тися ст~ы^мъ твои^мъ, 
бж~е'ств_еннымъ, безсм_е'ртнымъ и= животворя'щымъ 
та'йнамъ: соблюди` на'съ во твое'й ст~ы'ни, ве'сь де'нь 
поуча'тися пра'вдjь твое'й. а=ллилу'iа, а=ллилу'iа, 
а=ллилу'iа.

Дiа'конъ глаго'летъ:

Про'сти прiи'мше бж~е'ственныхъ, ст~ы'хъ, преч\стыхъ, 
безсме'ртныхъ, нб\сныхъ и= животворя'щихъ стра'шныхъ 
хр\сто'выхъ та^инъ, досто'йнw бл~годари'мъ гд\са.

Ли'къ: Гд\си поми'луй.

Заступи`, спаси`, поми'луй и= сохрани` на'съ бж~е, 
твое'ю бл~года'тiю.

Ли'къ: Гд\си поми'луй.

Ве'чера всегw` соверше'нна, ст~а, ми'рна и= 
безгрjь'шна и=спроси'вше, са'ми себе`, и= другъдру'га, и= 
ве'сь живо'тъ на'шъ хр\сту` бг~у предади'мъ.

Ли'къ: Тебjь` гд\си.

Сщ~е'нникъ возглаша'етъ:

Jа='кw ты` _е=си` w=сщ~е'нiе на'ше, и= тебjь` сла'ву 
возсыла'емъ, _о=ц~у`, и= сн~у, и= ст~о'му дх~у, ны'нjь и= 
при'снw, и= во вjь'ки вjькw'въ.

Ли'къ: А=ми'нь.

I=ере'й: Съ ми'ромъ и=зы'демъ.

Ли'къ: W= и='мени гд\сни.

Дiа'конъ: Гд\су помо'лимся.

Ли'къ: Гд\си поми'луй.

Мл~тва заамвw'нная возглаша'емая:

Вл\дко вседержи'телю, и='же всю` тва'рь прему'дростiю 
содjь'лавъ, и= неизрече'ннымъ твои'мъ про'мысломъ и= 
мно'гою бл~гостiю введы'й на'съ въ пречестны^я дни^ сiя^, 
ко w=чище'нiю душа'мъ и= тjь'лwмъ, къ воздержа'нiю 
страсте'й, къ наде'жди воскр\снiя: и='же четы'редесятьми 
де'ньми скрижа^ли вручи'въ, бг~оначерта^нная пи'смена, 
о_у=го'днику твоему` мwv"се'ови, пода'ждь и= на'мъ бл~же, 
по'двигомъ до'брымъ подвиза'тися, тече'нiе поста` 
соверши'ти, вjь'ру нераздjь'льну соблюсти`, главы^ 
неви'димыхъ sмi_е'въ сокруши'ти, побjьди'тел_емъ же 
грjьха` jа=ви'тися, и= неwсужде'ннw дости'гнути 
поклони'тися и= ст~о'му воскр\снiю. Jа='кw бл~гослови'ся, 
и= просла'вися преч\стно'е и= великолjь'пое и='мя твое`, 
_о=ц~а`, и= сн~а, и= ст~а'гw дх~а, ны'нjь и= при'снw, и= 
во вjь'ки вjькw'въ.

Ли'къ: А=ми'нь.

Бу'ди и='мя гд\сне бл~гослове'но: три'жды.

Сла'ва, и= ны'нjь, _псало'мъ л~г: Бл~гословлю` гд\са:

Мл~тва глаго'лема, внегда` потреби'ти ст~а^я:

Гд\си бж~е на'шъ, введы'й на'съ во всеч\стны^я дни^ 
сiя^, и= _о='бщники на'съ сотвори'въ стра'шныхъ твои'хъ 
та^инъ, совокупи` на'съ слове'сному твоему` ста'ду, и= 
наслjь'дники покажи` цр\ствiя твоегw`, ны'нjь и= при'снw, 
и= во вjь'ки вjькw'въ, а=ми'нь.

Сщ~е'нникъ же и=схо'дитъ, и= ста'въ на _о=бы'чномъ 
мjь'стjь, раздае'тъ а=нтi'дwръ.

По сконча'нiи же _псалма` и= раздая'нiи а=нтi'дwра, 
глаго'летъ:

Благослове'нiе гд\сне на ва'съ, тогw` бл~года'тiю и= 
чл~колю'бiемъ, всегда`, ны'нjь и= при'снw, и= во вjь'ки 
вjькw'въ.

Ли'къ: А=ми'нь.

Сщ~е'нникъ: Сла'ва тебjь` хр\сте` бж~е, о_у=пова'нiе 
на'ше, сла'ва тебjь`.

Ли'къ: Сла'ва, и= ны'нjь: Гд\си поми'луй, три'жды. 
Бл~гослови`.

Сщ~е'нникъ:

Хр\сто'съ и='стинный бг~ъ на'шъ, мл~твами преч\стыя 
своея` мт~ре: и= прw'чая по дни`, и= ст~а'гw, и='м\ркъ, 
_е=гw'же _е='сть де'нь. И= и='же во ст~ы'хъ _о=ц~а` 
на'шегw григо'рiа двоесло'ва, и= всjь'хъ ст~ы'хъ, 
поми'луетъ и= спасе'тъ на'съ, jа='кw бл~гъ и= 
чл~вjьколю'бецъ.

Си'це же твори'тъ w\тпу'стъ до страстны'я седми'цы: во 
страстну'ю бо седми'цу сво'й w\тпу'стъ глаго'лется. По 
w\тпу'стjь же, моли^твы бл~года^рныя.

Ны'нjь w\тпуща'еши: Трист~о'е. по _О='ч~е на'шъ:

Тропа'рь, гла'съ д~:

И='же w\т бг~а свы'ше бж~е'ственную бл~года'ть 
воспрiе'мъ, сла'вне григо'рiе, и= тогw` си'лою 
о_у=крjьпля'емь, _е=v\гльски ше'ствовати и=зво'лилъ 
_е=си`. w\т_ону'дуже о_у= хр\ста` возме'здiе трудw'въ 
прiя'лъ _е=си` всебл~же'нне: _е=го'же моли`, да спасе'тъ 
ду'шы на'шя.

Сла'ва, конда'къ, гла'съ г~:

Подобонача'льникъ показа'лся _е=си` нача'льника 
па'стыр_емъ хр\ста`, и='нокwвъ чреды^, _о='ч~е григо'рiе, 
ко w=гра'дjь небе'снjьй наставля'я, и= w\тту'ду научи'лъ 
_е=си` ста'до хр\сто'во за'повjьдемъ _е=гw`: ны'нjь же съ 
ни'ми ра'дуешися, и= лику'еши въ небе'сныхъ кро'вjьхъ.

И= ны'нjь, бг~оро'диченъ:

Предста'тельство хр\стiа'нъ непосты'дное, хода'тайство 
ко творцу` непрело'жное, не пре'зри грjь'шныхъ моле'нiй 
гла'сы: но предвари` jа='кw бл~га'я на по'мощь на'съ, 
вjь'рнw зову'щихъ ти`: о_у=скори` на моли'тву, и= 
потщи'ся на о_у=моле'нiе, предста'тельствующи при'снw 
бц\де, чту'щихъ тя`.

Коне'цъ бж~е'ственныя лiтургi'и преждеwсщ~е'нныхъ.


